OzLabs/hebrew-wiki-articles huggingface dataset:
קסם לאור ירח

קסם לאור ירח (באנגלית: Magic in the Moonlight) הוא סרט קולנוע אמריקאי מסוג קומדיה רומנטית בבימויו ובכתיבתו של וודי אלן משנת 2014. כוכבי הסרט הם קולין פירת' ואמה סטון. הסרט מתרחש בשנות ה-20 של המאה העשרים.

==עלילה==
סטנלי קרופורד (קולין פירת') הוא קוסם ענק ובינלאומי, מצליחן המסוגל לבצע קסמים שרק מעטים מסוגלים להבין ולפענח. הוא שרלטן, רציונליסט, צעקן וחסר פשרות אנגלי הנוהג ביד קשה בכל מי שלוקח חלק בהפקותיו על הבמה. יום אחד מגיע אליו ידיד נעורים, גם הוא קוסם שהתפתח גם הוא בתחום הקוסמות, וידידותם בת שנים רבות. הידיד מציע אתגר לסטנלי, לבוא עמו לדרום צרפת על מנת לבחון צעירה בשם סופי בייקר (אמה סטון) המגלה ידע על חושי, ידע העולמות האחרים, הנשמות, וגם ידע העבר של אנשים שהיא פוגשת. סופי היא בעלת יכולות רבות ומגוונות ולכן היא מוכיחה שוב ושוב את היכולות שלה לסטנלי הספקן. הוא מטיח בה לא פעם שאלות, ספקות ומתמודד למעשה עם עצמו, מול היכולות הפנטסטיות שלה לחשוף עליו דברים שמעולם לא סיפר לאיש. ואיננו מבין כיצד היא עושה זאת. בנוסף, היא מבצעת קסמים בשעת סיאנסים המעוררים את התפעלותו והתפעלות ידידו. סטנלי מחליט להזמין את סופי לבקר אצל דודתו, שגם היא מטילה ספק ביכולותיה. אך סופי לא מפסיקה להפתיע. לאט לאט מתרקמת מערכת יחסים של התאהבות משולשת בין סופי לבין ידיד צעיר ועשיר שמחזר אחריה ושר לה סרנדות אהבה בלווי גיטרה, מול מערכת היחסים של סטנלי וסופי. אך סטנלי לא לגמרי בטוח שהתאהב בה. עוד מימד נוסף במאבק הידוע של המשולש הנצחי. הסוף מפתיע.

==צוות שחקנים==
* קולין פירת' - סטנלי קרופורד
* אמה סטון - סופי בייקר
* מרשה גיי הארדן - גברת בייקר, אמה של סופי
* איילין אטקינס - הדודה ונסה
* סיימון מקברני - האוורד בורקן
* קתרין מק'קורמק - אוליביה

==קישורים חיצוניים==
* 

* 
* 
* 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2014
קטגוריה:סרטי וודי אלן
קטגוריה:סרטים אמריקאיים
יוסי אפל

יוסי אפל (נולד בשנת 1969), הוא שחיין עבר ישראלי, אלוף ישראל בשחייה.

== ביוגרפיה ==
אפל התאמן בקבוצת מכבי קריית אונו בהדרכתו של אורי קליינמן ואחר כך עבר להתאמן בקבוצת מכבי תל אביב בהדרכתו של הלמוט לוי.

===1985===
====המכביה ה-12====
בתחרויות השחייה של המכביה ה-12 שנערכו בבריכת השחייה של אוניברסיטת תל אביב ביולי 1985 זכה אפל במדליית כסף, במשחה שליחים 4x100 מטר חופשי ביחד עם רזיאל רימר, שגב פורת וזוהר וייס בתוצאה של 3:34.95 דקות, אחרי ארצות הברית (3:32.95 דקות). חודש לאחר מכן, בתחרות חנוכת בריכת רמות בירושלים (בריכת 25 מטר) שנערכה בתחילת אוגוסט הוא קבע במשחה ל-50 מטר חופשי שיא ישראלי חדש לגילאי 17 ו-18 של 24.73 שניות. במשחה נועם (בריכת 25 מטר) שנערך בנהריה בסוף דצמבר אותה שנה הוא קבע במשחה ל-50 מטר חופשי שיא ישראלי חדש לגילאי 17 ו-18 של 24.78 שניות.

===1986===
באליפות ישראל בשחייה (בריכת 25 מטר) שנערכה בנהריה בפברואר 1986 זכה אפל במדליית כסף, במשחה ל-50 מטר חופשי בשיא ישראלי חדש לגילאי 18 של 24.52 שניות, אחרי רזיאל רימר מהפועל גש"מ (24.44 שניות). באליפות ישראל בשחייה שנערכה בווינגייט באוגוסט 1986 הוא זכה במדליית כסף, במשחה ל-50 מטר חופשי בתוצאה של 25.04 שניות, אחרי רזיאל רימר (24.61 שניות) ולפני שגיא שטיגמן (25.08 שניות).

===1989===
====המכביה ה-13====
בתחרויות השחייה של המכביה ה-13 שנערכו בבריכת השחייה של אוניברסיטת תל אביב ביולי 1989 סיים אפל במקום רביעי במשחה ל-50 מטר חופשי בתוצאה של 24.07 שניות.

====אלוף ישראל====
באליפות ישראל בשחייה שנערכה בווינגייט באוגוסט 1989 זכה אפל במדליית זהב במשחה ל-50 מטר חופשי בשיא אישי חדש של 23.98 שניות, 9 מאיות השנייה איטי משיאו הישראלי של רזיאל רימר שסיים שני בצוותא עם יואב ברוק שקבע שיא ישראלי חדש לגילאי 17 ו-18 (24.20 שניות).

== הערות שוליים ==

קטגוריה:אלופי ישראל בשחייה
קטגוריה:שחייני חופשי ישראלים
קטגוריה:ישראלים שנולדו ב-1969
צ'ואו שינקנסן

צ'וֹאוּ שִׁינְקנְסן (ביפנית: 中央新幹線, באנגלית: Chūō Shinkansen) הוא מיזם עתידי של "מגלב" (Maglev), רכבת ריחוף מגנטי ביפן, בעלות של מעל 88 מיליארד דולר. הרכבת, מסוג "מגלב" אמורה בסופו של דבר לחבר בין טוקיו, נגויה ואוסקה.

== מבנה ==
=== ריחוף מגנטי ===

=== תחנות ===
בשלב ראשון יפעל הנתיב מתחנת שינגאווה בטוקיו ותחנת נגויה שבנגויה עם תחנות בסגמיהארה שבקנאגאווה, קופו שביאמאנאשי ונקצוגאווה שבגיפו כמו גם עם תחנה לא מוגדרת שבנאגנו.

הקו אמור לאפשר נסיעה בין טוקיו לנגויה ב-40 דקות ובין טוקיו לאוסקה ב-67 דקות, כאשר מהירות ההתקדמות היא 505 קמ"ש.

כ-90 אחוז מכלל הקו, שאורכו העתידי יהיה 286 ק"מ, יבנה במנהרות תת-קרקעיות.

== היסטוריה ==
הפרויקט מקודם על ידי ממשלת יפן מאז שנות השבעים. פרויקט ממשלתי שניזום על ידי "Japan Airlines" ו JNR (Japanese National Railways - התאגדות לאומית בתחום הרכבות שהייתה קיימת בזמנו).

כיום המתקנים והמחקר מנוהלים על ידי "JR Central". הקרונות ידועים ביפן כ-"Linear Motor Car" (リニアモーターカー rinia mōtā kā).

אישור ממשלתי סופי להתקדם עם הפרויקט ניתן במאי 2011 עם עלות פרויקט מוערכת של כ-88.5 מיליארד דולר ותחילת פרויקט ב-2014. JR Central צופה כי הקו טוקיו-נגויה יחל לפעול ב-2027 והקו נגויה-אוסקה ב-2045.

== ראו גם ==
* המסילה המהירה של קליפורניה

== קישורים חיצוניים ==

* 
* [http://linear.jr-central.co.jp/ דף הפרויקט] ב[http://jr-central.co.jp אתר jr-central] <small>(יפנית)</small>

== הערות שוליים ==

קטגוריה:יפן: רכבות
קטגוריה:מגה-פרויקטים
ויקיפדיה הקטלאנית

ויקיפדיה הקטלאנית היא המהדורה בשפה הקטלאנית של מיזם ויקיפדיה. מהדורה זו הושקה ב-16 במרץ 2001, דקות ספורות לאחר שהושקה הוויקיפדיה הראשונה בשפה שאינה אנגלית וויקיפדיה הגרמנית. נכון לדצמבר 2023, הייתה זו הוויקיפדיה ה-20 בעולם מבחינת גודלה, והוויקיפדיה החמישית בגודלה בקרב הוויקיפדיות בשפות הרומאניות. מהדורה זו בולטת במספר הערכים המומלצים בה, נתון המוסיף לחשיבותה על אף היותה ויקיפדיה המשמשת בני שפת מיעוטים.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

מדד העומק שלה, המהווה מדד גס לאיכות הערכים, עומד על 39.8 בלבד, נכון לדצמבר 2023. זאת לעומת מדד עומק של 267.86 עבור ויקיפדיה העברית ומדד של 1214.95 עבור ויקיפדיה האנגלית.

==היסטוריה==
ב-16 במרץ 2001 הכריז ג'ימי ויילס כי ברצונו ליצור ויקיפדיות בשפות נוספות וציין שישנה התעניינות ביצירת ויקיפדיה בקטלאנית. הבדיקות הראשונות נערכו דרך כתובת האינטרנט deutsche.wikipedia.com (ויקיפדיה הגרמנית), ומספר דקות לאחר מכן נוצר הדומיין הראשוני של ויקיפדיה הקטלאנית, catalan.wikipedia.com.

העריכה הראשונה בוויקיפדיה שאינה באנגלית בוצעה ב-16 במרץ 2001 בשעה 21:07 בעמוד הראשי של ויקיפדיה הקטלאנית. הערך הראשון שנכתב בוויקיפדיה שאינה ויקיפדיה האנגלית היה הערך הראשון של ויקיפדיה הקטלאנית. הוא נוצר ב-17 במרץ 2001 בשעה 1:41 והיה הערך "חשבונייה". אף על פי שהאתר נפתח לאחר ויקיפדיה הגרמנית, במשך חודשיים רצופים הייתה זו המהדורה היחידה של ויקיפדיה שאינה אנגלית שהכילה ערכים.

לאחר זמן מה שונה הדומיין של האתר ל-ca.wikipedia.com ובהמשך לכתובת ca.wikipedia.org. בקטלאנית נקרא מיזם ויקיפדיה "Viquipèdia", וכך החלו לכנות את האתר החל משנת 2003. בשנת 2005 נוצרה הכתובת www.viquipedia.net, והיא הפנתה למהדורה זו.

המשתמש הרשום הראשון באתר נקרא "AstroNomer", אך הוא ביצע בעיקר עריכות סרק. המשתמש הראשון שתרם ערכים לאתר ששרדו עד היום נקרא "Cdani" והוא זכה למכתב תודה מג'ימי ויילס.

בשנת 2005 התגלע ויכוח באשר לשם המהדורה. היו שטענו שצריך לקרוא לה דווקא "ויקיפדיה הוולנסית", או "ויקיפדיה הקטלאנית-ולנסית". אומנם לא הושג קונצנזוס בנושא, אך קהילת הכותבים החליטה שערכים הקשורים לקהילת ולנסיה יכונו "ערכים בוולנסית", בעוד יתר הערכים יכונו "ערכים בקטלאנית".

==ציוני דרך==

{| class="wikitable"
|-
! ציון דרך !! תאריך !! ערך
|-
| ערך ראשון || 17 במרץ 2001 || חשבונייה
|-
| 10,000 ערכים || 16 בנובמבר 2004 || לא ידוע
|-
| 20,000 ערכים || 19 בנובמבר 2005 || חבר הפרלמנט
|-
| 30,000 ערכים || 6 במאי 2006 ||
|-
| 40,000 ערכים || 20 בספטמבר 2006 || הנדסת מזון
|-
| 50,000 ערכים || 4 בינואר 2007 || פורטו ריאל
|-
| 75,000 ערכים || 31 באוגוסט 2007 ||
|-
| 100,000 ערכים || 18 בינואר 2008 || שורש של מספר
|-
| 125,000 ערכים || 12 באוגוסט 2008 || לוטרת ענק
|-
| 150,000 ערכים || 28 בדצמבר 2008 || מלחמת העצמות
|-
| 175,000 ערכים || 7 במאי 2009 ||
|-
| 200,000 ערכים || 21 בספטמבר 2009 || קרנבל סולונה
|-
| 250,000 ערכים || 29 ביוני 2010 ||
|-
| 300,000 ערכים || 21 בדצמבר 2010 || פסטיטסיו
|-
| 400,000 ערכים || 12 באפריל 2013 || הליום-4
|}

==קישורים חיצוניים==

* 

==הערות שוליים==

קטגוריה:אתרי אינטרנט שהושקו ב-2001
קטלאנית
קטגוריה:קטלאנית
דניאל דאוורי

דניאל מוחמד דאוורי (בפרסית: دانیال داوری; בגרמנית: Daniel Mohammad Davari; נולד ב-6 בינואר 1988 בגיסן שבגרמניה המערבית) הוא כדורגלן איראני-גרמני המשחק בעמדת השוער ברוט-וייס אוברהאוזן מהליגה הרביעית בגרמניה.

לדאוורי ארבע הופעות במדי נבחרת איראן.

==קריירת מועדונים==
דאוורי התחיל את הקריירה שלו בקבוצת המילואים של מיינץ 05, בשנת עבר לזו של איינטרכט בראונשווייג, כאשר שימש גם כשוער השני של הקבוצה הראשונה. לאחר פציעתו של השוער הראשון, דאוורי קיבל את אפודת השוער הראשון. לאחר שהוא חזר מפציעה, דאוורי המשיך כשוער הראשון של המועדון ועלה עם המועדון לבונדסליגה בסיום עונת . ב-18 באוגוסט 2013, דאוורי ערך את הופעת הבכורה שלו בבונדסליגה בהפסד 2-1 נגד בורוסיה דורטמונד.

ב-29 במאי 2014 דאוורי חתם לשנתיים בגראסהופרס ציריך השווייצרית. ב-30 ביולי 2014 הוא ערך את הופעת הבכורה שלו עבור המועדון במוקדמות ליגת האלופות נגד ליל.

ב-11 ביוני 2015 חתם בארמיניה בילפלד מהליגה השנייה בגרמניה, שם שימש בעיקר שוער משנה לוולפגנג הסל במשך שתי עונות.

ביוני 2017 חתם דאוורי בשורות העולה החדשה לבונדסליגה השנייה, דיסבורג. דאוורי שימש בדיסבורג שוער שני, ובינואר 2019, לאחר שערך שבע הופעות בלבד במדי דיסבורג, חתם ברוט-וייס אוברהאוזן מהליגה האזורית המערבית, שהיא הרביעית בהייררכיית הליגות בגרמניה.

בקיץ , דאוורי חתם ברוט-וייס אסן.

==קריירה בינלאומית==
דאוורי נולד לאם גרמנית ממוצא פולני ולאב איראני ממוצא מאזנדראני, ומשום כך היה זכאי לשחק עבור שלוש הנבחרות. ב-21 בינואר 2013 זומן לסגל נבחרת איראן, אך הוא דחה את הזימון כיוון שהעונה בקבוצתו הייתה בעיצומה, והוא קיבל את הזימון לקראת המשחק שלאחר מכן. ב-15 בנובמבר 2013 ערך את הופעת הבכורה שלו בנבחרת בניצחון 0-3 נגד במוקדמות גביע אסיה 2015. דאוורי זומן לסגל האיראני למונדיאל 2014, אך ישב על הספסל כשוער משנה של עלירזא חקיקי.

==קישורים חיצוניים==

קטגוריה:מאזנדראנים
קטגוריה:כדורגלנים גרמנים
קטגוריה:כדורגלנים איראנים
קטגוריה:שוערי כדורגל גרמנים
קטגוריה:שוערי כדורגל איראנים
קטגוריה:כדורגלני מיינץ 05
קטגוריה:כדורגלני איינטרכט בראונשווייג
קטגוריה:כדורגלני גראסהופרס ציריך
קטגוריה:כדורגלני ארמיניה בילפלד
קטגוריה:כדורגלני דיסבורג
קטגוריה:כדורגלני רוט-וייס אוברהאוזן
קטגוריה:כדורגלני רוט-וייס אסן
קטגוריה:כדורגלני נבחרת איראן
קטגוריה:כדורגלני מונדיאל 2014
קטגוריה:גרמנים שנולדו ב-1988
קטגוריה:איראנים שנולדו ב-1988
שיטת אכרה-באזזי

במדעי המחשב, שיטת אכרה-באזזי היא שיטה המשמשת לניתוח ההתנהגות האסימפטוטית של יחס נסיגה (רקורסיה), אשר מופיע באנליזה של אלגוריתמי הפרד ומשול שבהם תתי-הבעיות הן בגדלים שונים בצורה משמעותית. השיטה מהווה הרחבה משמעותית של שיטת האב, אשר מניחה שתתי-הבעיות של הבעיה הנתונה הן בגדלים זהים.

שיטת אכרה-באזזי תקפה לנוסחאות חוזרות של הצורה:
:<math>T(x)=g(x) + \sum_{i=1}^k a_i T(b_i x + h_i(x))\qquad \text{for }x \geq x_0.</math>

התנאים לשימוש הם:
* הוכחה לקיום בסיס לאינדוקציה
* <math>a_i</math> ו-<math>b_i</math> הם קבועים לכל i
* <math>0 < b_i < 1</math> לכל i
* <math>a_i > 0</math> לכל i
* <math>\left|g(x)\right| \in O(x^c)</math> כאשר c הוא הקבוע, ו-O הוא סימון אסימפטוטי
* <math>\left| h_i(x) \right| \in O\left(\frac{x}{(\log x)^2}\right)</math> לכל i
* <math>x_0</math> הוא קבוע

ההתנהגות האסימפטוטית של (T(x נמצאת כאשר קובעים את הערך של p כאשר <math>\sum_{i=1}^k a_i b_i^p = 1</math> ומכניסים את הערך למשוואה:

:<math>T(x) \in \Theta \left( x^p\left( 1+\int_1^x \frac{g(u)}{u^{p+1}}du \right)\right)</math>

באופן אינטואיטיבי, <math>h_i(x)</math> מסמלת הפרעה באינדקס של T. כאשר מסמנים ש-<math>\lfloor b_i x \rfloor = b_i x + (\lfloor b_i x \rfloor - b_i x)</math> ו<math>\lfloor b_i x \rfloor - b_i x</math> תמיד בין 0 ל-1, <math>h_i(x)</math> יכול לשמש כדי להתעלם מפונקציית הערך השלם באינדקס. בדומה לכך, משוואה דומה יכולה לשמש כדי להתעלם מההפרעה בפונקציית התקרה. לדוגמה, <math>T(n) = n + T \left(\frac{1}{2} n \right)</math> ו-<math>T(n) = n + T \left(\left\lfloor \frac{1}{2} n \right\rfloor \right)</math>, יהיו בעלי אותה התנהגות אסימפטוטית לפי שיטת אכרה-באזזי.

השיטה קרויה על שם מפתחיה: מוחמד אכרה ולואי באזזי, שניהם מכהנים כמרצים לאלקטרוניקה והנדסת מחשבים באוניברסיטה האמריקנית בביירות.

==קישורים חיצוניים==
* Mohamad Akra, Louay Bazzi, [https://raw.githubusercontent.com/emintham/Papers/master/Akra,Bazzi-%20On%20the%20Solution%20of%20Linear%20Recurrence%20Equations.pdf On the solution of linear recurrence equations], Computational Optimization and Applications 10(2):195–210, 1998

קטגוריה:משפטים במדעי המחשב
קטגוריה:סיבוכיות חישובית
סלע (מטבע עתיק)

מטבע כסף שהוטבע מחדש על ידי המִנהל הבר כוכבאי בזמן [[מרד בר כוכבא. סלע - טטרדרכמה (28 מ"מ, 14.07 גרם). משמאל: חזית בית מקדש וארון הברית בתוך, וכוכב מעל. מימין: לולב עם אתרוג. משורר.]]
סלע היה מטבע שהשתמשו בו בזמן הקדום. ערכו של הסלע היה 4 דינרים, שהם 24 מעות, שהן 48 פונדיונים, שהם 96 איסרין, שהם 192 מוסמיסים, שהם 384 קונטרונקים, שהם 768 פרוטות. על פי מסורת הגאונים והרמב"ם משקלו היה 17 גרם, כמשקל 4 דינרי זהב בארצות ערב, ומקביל למשקל 384 גרעיני שעורה בינוניים. על פי מסורת אחרת של רש"י, הנתמכת מהממצא הארכאולוגי מימי בית המקדש השני, משקלו 14.2 גרם.

==שווי הסלע==
במשנה תורה, הרמב"ם כותב חישוב של מטבעות: "סלע היה ארבעה דינרין, והדינר שש מעין; ומעה, היא הנקראת בימי משה רבנו גרה, ומעה הייתה שני פונדיונין; ופונדיון שני איסרין, ופרוטה אחת משמונה באיסר".

במשנה מאוזכר כי ה"סלע של קדש הוא שווה ל-48 פונדיונין" (בכורות נ א).

==משקל הסלע==
הרמב"ם, במשנה תורה כותב "וכמה הוא משקל הסלע, שלוש מאות וארבע ושמונים שעורה בינונית", ואילו בפירוש המשנה לרמב"ם, מבאר את תוכן החשבון ואזכורי משקל הסלע בתורה;

==אזכורים במשנה==

סלע שווה ל-4 דינרים.

על פי המשפט העברי עונשו של מוציא שם רע היה 100 סלעים. "ראה כמה החמירה תורה בין חומסי חמס לאומרי לשון הרע, שאונס ומפתה וחומס חמס נותן ה' סלעים (צ"ל חמישים סלעים) ואינו לוקה, המוציא שם רע לוקה ונותן מאה סלע." (תוספתא ערכין ב ו). 

ואילו האונס והמפתה היה נקנס ב-50 סלעים. "ובאונס ובמפתה להקל ולהחמיר, כיצד אחד שאנס ופתה את הגדולה שבכהונה, ואת הקטנה שבישראל נותן חמישים סלע". (משנה מסכת ערכין ג ד), על פי האמור בתורה, בספר דברים: 
::כִּי יִמְצָא אִישׁ נַעֲרָ בְתוּלָה אֲשֶׁר לֹא אֹרָשָׂה - וּתְפָשָׂהּ וְשָׁכַב עִמָּהּ, וְנִמְצָאוּ?
::וְנָתַן הָאִישׁ הַשֹּׁכֵב עִמָּהּ לַאֲבִי הַנַּעֲרָ חֲמִשִּׁים כָּסֶף -
::וְלוֹ תִהְיֶה לְאִשָּׁה תַּחַת אֲשֶׁר עִנָּהּ, לֹא יוּכַל שַׁלְּחָהּ כָּל יָמָיו. {ס}

== מילה בסלע ==
בתלמוד מובא הפתגם שפירושו, אפילו אם הדיבור יקר ושווה למטבע הסלע, השתיקה שווה כפליים. בעברית המודרנית נגזר ממנו הביטוי "כל מילה בסלע"<ref>[https://milog.co.il/%D7%9B%D7%9C_%D7%9E%D7%99%D7%9C%D7%94_%D7%91%D7%A1%D7%9C%D7%A2/e_47969 כֹּל מִלָּה בְּסֶלַע] באתר מילוג</ref>, בעל משמעות כמעט הפוכה, תגובית בשבחי הדיבור ומתן חיזוק לדברים האמורים של מאן דהו. הביטוי המודרני מתכתב גם עם המשמעות השכיחה יותר למילה "סלע": מינרל מוצק וקשיח. לכן, בדומה לביטוי האנגלי: "Carved in stone", המילים האמורות הן כה נכוחות ובלתי ניתנות לשינוי, עד שכאילו נחקקו בסלע.

==ראו גם==
* מידות, שיעורים ומשקלות בהלכה

==הערות שוליים==

קטגוריה:מטבעות עתיקים
קטגוריה:יחידות מידה: מסה
קטגוריה:שיעורי חז"ל
חן שכטר

חן שכטר (נולד בשנת 1970) הוא פרופסור מן המניין בבית הספר לחינוך באוניברסיטת בר-אילן. מתמחה במנהיגות, ניהול ומדיניות בחינוך. מחקריו עוסקים בתהליכי שינוי במערכות חינוך, רפורמות בחינוך, למידה מהצלחות, מנהיגות מערכתית, קהילות למידה מקצועיות, למידה ארגונית ורשתות בחינוך. בעבר היה אלוף ישראל בשחייה (1986).

== קריירת שחייה ==
שכטר היה אלוף ושיאן ישראל בשחייה. הוא התאמן במחלקת השחייה של אגודת מכבי תל אביב בהדרכתו של אריק רובין.

===1983===
באליפות ישראל בשחייה לנוער שנערכה באוגוסט 1983 זכה שכטר במדליית זהב במשחה ל-200 מטר פרפר בשיא ישראלי חדש לגילאי 13 של 2:22.88 דקות.

===1985===
בתחרויות השחייה לנוער של המכביה ה-12 שנערכו ביולי 1985 זכה שכטר ב-3 מדליות, 2 זהב ו-1 כסף. מדליות זהב, במשחה ל-100 מטר פרפר בשיא ישראלי חדש לגילאי 15 של 1:00.54 דקות ובמשחה ל-200 מטר פרפר בתוצאה של 2:11.80 דקות ומדליית כסף במשחה ל-100 מטר חופשי בתוצאה של 57.93 שניות.

===1986===
בתחרות אירופית לנבחרות נוער שנערכה בליסבון שבפורטוגל באפריל הוא זכה בשתי מדליות זהב, במשחה ל-100 מטר פרפר בתוצאה של 59.68 שניות ובמשחה שליחים 4x100 מטר חופשי בשיא ישראלי חדש לגילאי 16 של 3:42.84 דקות.

====אלוף ישראל עם יד שבורה====
שלושה שבועות לפני אליפות ישראל שנערכה בווינגייט באוגוסט אותה שנה, שבר שכטר את ידו השמאלית באימון, שגובסה בבית החולים. למרות המלצת הרופאים להתנזר מכל פעילות ספורטיבית לפחות חודש ימים, הוא הוריד את הגבס באליפות וזכה במדליית הזהב, במשחה ל-200 מטר פרפר בשיא אישי חדש של 2:10.78 דקות, לפני ערן גרומי ממכבי ירושלים (2:12.53 דקות) וזוהר גלילי מהפועל עמק חפר.

===1987===
באליפות ישראל שנערכה בווינגייט בסוף אוגוסט 1987 זכה שכטר במדליית כסף, במשחה ל-200 מטר פרפר בתוצאה של 2:11.81 דקות, אחרי ערן גרומי שקבע שיא ישראלי חדש לגילאי 17 ו-18 של 2:07.64 דקות ולפני אפרים נגלי מהפועל גליל עליון (2:15.93 דקות) ובמדליית ארד, במשחה ל-100 מטר פרפר, אחרי נדב שנל מהפועל עמק יזרעאל (57.70 שניות) ואלון קובל מהפועל הוד השרון בית ברל (59.53 שניות).

== קריירה אקדמית ==

== מספריו ==
* [https://chenschechter.com/books/ The Collective Wisdom of Practice: Leading Our Professional Learning From Success]
* [https://chenschechter.com/books/ Leading holistically: How schools, districts, and states improve systemically]
* [https://chenschechter.com/books/ Self-regulated learning: Conceptualization, contribution, and empirically based models for teaching and learning]
* [https://web.archive.org/web/20160111102007/http://let-us-lead.com/ "תנו לנו להוביל! מנהלי בתי-הספר בחזית הרפורמות"], הוצאת רמות - אוניברסיטת תל אביב
* [http://let-us-lead.com/wp-content/uploads/2017/05/Systems-Thinking-Front-Back-1.png Systems Thinking for School Leaders]

== קישורים חיצוניים ==

*[https://chenschechter.com/ אתר אישי - פרופסור חן שכטר]
*

== הערות שוליים ==

קטגוריה:אלופי ישראל בשחייה
קטגוריה:שחייני פרפר ישראלים
קטגוריה:בעלי תואר דוקטור מאוניברסיטת המדינה של אוהיו
קטגוריה:סגל אוניברסיטת בר-אילן: חינוך
קטגוריה:חוקרי חינוך ישראלים
קטגוריה:ישראלים שנולדו ב-1970
תחנת הכוח IGCC בקמפר

תחנת הכוח בקמפר (באנגלית: Kemper County IGCC Plant) היא תחנת כוח חשמלית במחוז קמפר שבמיסיסיפי, של חברת "Mississippi Power", חברת בת של "Southern Company".

תחנת הכוח תוכננה להיות ראשונה מסוגה המשתמשת בטכנולוגיה החדשנית IGCC , אולם לאחר בעיות בהפעלת הטכנולוגיה בקנה מידה תעשייתי, הוסבה התחנה לפעול על גז טבעי בלבד.

== עלויות ולוח זמנים ==
חברת "Mississippi Power" החלה בתכנון התחנה בשנת 2006. העלות המוערכת של התחנה הייתה 1.8 מיליארד דולר אמריקאי. החברה קיבלה זיכוי במס של 133 מיליון דולר אמריקאי מהממשל הפדרלי על השימוש בטכנולוגיה החדשנית. תחנת הכוח תוכננה להיות בהספק של 700 מגוואט.<ref></ref><ref><nowiki>https://www.energy.gov/articles/fact-sheet-clean-coal-technology-ushers-new-era-energy</nowiki></ref>

בניית התחנה החלה בשנת 2010 ובשנת 2014 התחנה החלה לייצר חשמל בגז טבעי. בינתיים, Mississippi Power המשיכה בבניית מתקן ה- IGCC.

בשנת 2015, עקב בעיות במימון ובבניית מתקן ה- IGCC, אישרה ממשלת מיסיסיפי לחברה להעלות את תעריף החשמל ב-15%.

בשנת 2017, לאחר בעיות בהפעלת התחנה בטכנולוגיה החדשנית, הרגולטורים במיסיסיפי אישרו להפעיל את התחנה בגז טבעי בלבד. עלות הפרויקט הגיעה ל-7.5 מיליארד דולר אמריקאי, ו- Mississippi Power החליטה לסגור את מתקן ה- IGCC ולהמשיך להפעיל את התחנה בגז טבעי.<ref></ref><ref></ref>

== טכנולוגיה ==
מדינות מפותחות מקימות לאחרונה תחנות כוח בשיטת איוד הנקראת IGCC. התחנה בקמפר משתמשת בסוג של IGCC הנקרא TRIG (ראשי תיבות של Transport Integrated Gasification).

בתחנות אלה, בשלב הראשון, נעשה שימוש בפחם לייצור גז סינתטי, אשר בשלב השני
נשרף במחז"מים (מחזור משולב). טכנולוגיית הגזיפיקציה מאפשרת מחד שימוש בפחם, ומאידך, הקטנה משמעותית ביותר של פליטת המזהמים בהשוואה לתחנות פחמיות רגילות.

מערכת IGCC מייצרת חשמל בנצילות גבוהה העולה על 55%. לטכנולוגיה זו יש פוטנציאל של הוזלה בהשקעות לקוט"ש. בארצות הברית, אירופה, יפן וכו' כבר הוקמו עשרות תחנות כוח בשיטת
IGCC, המייצרות אלפי מגוואט חשמל.

התחנה מתוכננת לייצר חשמל בשיעור של 582 מגוואט.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מיסיסיפי
קטגוריה:ארצות הברית: תחנות כוח
קטגוריה:דלק מאובנים
קמפר
אייס (סדרה מצוירת)

אייס (באנגלית: Get Ace) היא סדרת טלוויזיה מונפשת אוסטרלית לילדים המשודרת בישראל בערוץ זום.

==עלילה==
הסדרה עוקבת אחר עלילותיו של אייס מקדוגל שקיבל בטעות פלטה משוכללת מרופא שיניים. כאשר הוא משתמש בפלטה היא גורמת לו צרות רבות וגם לסובבים אותו.

==דמויות==
* אייס מקדוגל (איטן גרינברג) - חנון ממוצע בן 12. אייס הבין שהדביקו על שיניו פלטה סודית ביותר שמיועדת לכוחות הרשע ואיתה נגדם נלחם, פלטה ניסיונית ומיוחדת המעניקה לו כוחות מיוחדים כמו: יד אלקטרוסטטית, מכונת רוח, מגנט אלקטרוסטטי ועוד המון אפשרויות וגם הוגו, הולוגרמת מחשב שבלעדיו אייס לא יוכל להפעיל את הפלטה. הוא מאוהב בטינה המקובלת שלא מתייחסת אליו ומנסה להשיג את תשומת לבה, אך ללא הצלחה.
* הוגו (ערן מור) - הולוגרמה דמוית איש קטן שמפעיל את הפלטה של אייס ועוזר לו. מעוצב כמו נד צעיר, אבל לעומת נד הליצן, הוגו הוא גאון סופר אינטליגנטי בעל תפיסה מהירה.
* טינה (לין כהן) - ילדה סנובית, אייס מאוהב בה ומנסה להשיג את תשומת לבה, אך ללא הצלחה.
* גורדון (עמית יוסוביץ') - ילד בריון אשר מציק לאייס.
* בקי מקדוגל (מייה קדוש) - אחותו החורגת והשטנית של אייס.
* נד קרינקל (דוריאל זוהר) - איש מרושע ואומן התחפושות, משתף פעולה עם אימו כדי להשיג את הפלטה של אייס שנועדה לשיניים שלו.
* הילדה קרינקל (הדר שחף מעיין) - אימו החד הורית של נד, אשר מנסה להוציא לאייס את הפלטה.

==קישורים חיצוניים==

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:ערוץ זום: תוכניות רכש
ג'יי ג'ונסון

ג'יי צ'ארלס ג'ונסון (באנגלית: Jeh Charles Johnson; נולד ב-11 בספטמבר 1957) הוא פוליטיקאי ועורך דין אמריקאי שכיהן כמזכיר ביטחון המולדת של ארצות הברית בקבינט של נשיא ארצות הברית ברק אובמה.

==ביוגרפיה==
ג'ונסון נולד בניו יורק, בנם של ג'יי ונורמה. כמו אביו הוא קרוי על שמו של מנהיג שבט אפריקאי שפגש סבו בליבריה. הוא בעל תואר ראשון ממכללת מורהאוס באטלנטה ותואר במשפטים מאוניברסיטת קולומביה. עבד בפירמת עורכי הדין Paul, Weiss, Rifkind, Wharton & Garrison בניו יורק ובשנים 1989 עד 1991 כעוזר התובע במחוז הדרומי של ניו יורק. לאחר מכן חזר לפירמת עורכי הדין והתמנה לשותף ב-1994.

באוקטובר 1998 מונה ליועץ המשפטי של חיל האוויר האמריקאי, בתקופה זו עסק בהשלכות המשפטיות של מבצע כוח מאוחד שכללו הפצצות רבות היקף על הרפובליקה הפדרלית של יוגוסלביה. שירת בתפקיד עד 2001, על שירותו זכה בעיטור השירות האזרחי המצוין.

בפברואר 2009 מונה על ידי הנשיא ברק אובמה ליועץ המשפטי של מחלקת ההגנה. בתפקיד זה היה ממובילי מדיניות ארצות הברית בתחום הלוחמה בטרור שכללה שימוש נרחב בסיכולים ממוקדים, בעיקר מהאוויר. כמו כן היה יושב ראש משותף של צוות לבחינת השפעות החוק לביטול מדיניות אל תשאל, אל תספר.

באוקטובר 2013 אושר מינויו למזכיר ביטחון המולדת והוא נכנס לתפקידו בדצמבר 2013.

==קישורים חיצוניים==

* [http://www.dhs.gov/secretary-jeh-johnson ג'יי ג'ונסון] באתר המחלקה לביטחון המולדת של ארצות הברית

==הערות שוליים==

קטגוריה:ניו יורק: אישים
קטגוריה:עורכי דין אמריקאים
קטגוריה:בוגרי מכללת מורהאוס
קטגוריה:בוגרי בית הספר למשפטים באוניברסיטת קולומביה
קטגוריה:מזכירי ביטחון המולדת של ארצות הברית
קטגוריה:חברי הקבינט של ארצות הברית בממשל ברק אובמה
קטגוריה:אפרו-אמריקאים חברי הקבינט של ארצות הברית
קטגוריה:אמריקאים שנולדו ב-1957
גביע דייוויס 1914

אתגר הטניס הבינלאומי 1914 (באנגלית: 1914 International Lawn Tennis Challenge) הייתה התחרות ה-13 במניין של מה שנודע היום כ"גביע דייוויס".

מחזיקי הגביע היו נציגי ארצות הברית ובעקבות כך המשחקים חזרו לארצות הברית. לתחרות נרשמו בריטניה, בלגיה, קנדה, הקיסרות הגרמנית, אוסטרלאסיה וצרפת. לאור ריבוי הנבחרות היה צורך במשחקי פלייאוף.

משחק על התואר נערך ב-13-15 באוגוסט בניו יורק, ארצות הברית. המשחק הסתיים בניצחון של אוסטרלאסיה עם תוצאה 2:3.

==משחקי פלייאוף==

==משחק הגמר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 2
! colspan="2" align="center" | ניו יורק, ארצות הברית 13-15 באוגוסט 1914 דשא 
! colspan="4" align="center" אוסטרלאסיה 3
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
| || נוריס ויליאמס || 5 ||2||3 || || 
|-
| טוני וילדינג ||7 ||6 ||6 || || 
|-bgcolor= #EAE3D8
! rowspan="2"| 2
| || מוריס מקלאפלין ||17 ||6 ||6|| || 
|- bgcolor= #EAE3D8 
| נורמן ברוקס ||15 ||3 ||3 || || 
|-
! rowspan="2"| 3
| || תומאס בנדי/מוריס מקלאפלין ||3 ||6||7 || || 
|- 
| נורמן ברוקס/טוני וילדינג ||6 ||8 || 9|| || 
|-bgcolor= #EAE3D8
! rowspan="2"| 4
| ||נוריס ויליאמס ||1 ||2||10 || 3 || 
|- bgcolor= #EAE3D8 
| נורמן ברוקס ||6 || 6 || 8 || 6 || 
|-
! rowspan="2"| 5
| ||מוריס מקלאפלין || 6 || 6 || 2 || 6 || 
|- 
| טוני וילדינג ||2 ||3 || 6 || 2 || 
|}

==קישורים חיצוניים==

* [http://www.daviscup.com/en/draws-results/tie/details.aspx?tieId=10000718 נתונים על התחרות]

קטגוריה:תחרויות טניס ב-1914
1914
1914
1914
1914
Midori (מערכת הפעלה)

Midori (תעתיק עברי מידורי) הוא שם הקוד למערכת הפעלה מנוהלת קוד, המפותחת על ידי מיקרוסופט, תוך שיתוף פעולה עם מיקרוסופט מחקר. היא תוארה כמערכת היכולה להוות יישום כלכלי, למערכת ההפעלה Singularity, מיזם מחקרי שהחל בשנת 2003 כדי לבנות מערכת הפעלה בעלת "תלות" גבוהה, שבה הליבה, מנהלי ההתקנים, והיישומים, נכתבים באופן של ניהול קוד. נועלה לפעול באופן מקבילי, ויכולה להריץ תוכניות נפרדות בצמתים מרובים במקביל. תכונה נוספת להגברת בטיחות המערכת, היא הפעלת תוכניות במודל ארגז חול. מיקרוסופט תכננה מספר דרכי מעבר מחלונות ל-Midori. להגדלת רמת האבטחה של המערכת התכנון היה להעביר אפליקציות מופעלות לארגז חול.

שם הקוד Midori נחשף לראשונה במצגת ה-PowerPoint ,תחת השם "CHESS: A systematic testing tool for concurrent software" (תרגום: "שחמט: כלי לבדיקה מערכתית לתוכנה מקבילית"). אזכור נוסף ל-Midori הופיע במצגת שהוצגה במהלך ועידת ה-OOPSLA 2012 באוקטובר 2012.

==קישורים חיצוניים==
<div class="mw-content-ltr">
* [http://old.sdtimes.com/content/article.aspx?ArticleID=32627 Microsoft's plans for post-Windows OS revealed SD Times' David Worthington on Midori]
* [http://old.sdtimes.com/content/article.aspx?ArticleID=32646 SD Times' David Worthington on the migration away from Windows]
* [http://old.sdtimes.com/content/article.aspx?ArticleID=32662 SD Times' David Worthington on Midori security]
* [http://technologizer.com/2009/02/18/microsoft-windows-ce-is-closer-to-end-of-life-than-windows/ Technologizer report by David Worthington on Windows Mobile's life cycle]
* [http://news.bbc.co.uk/2/hi/technology/7540282.stm Microsoft sees end of Windows era, BBC News]
</div>

==הערות שוליים==

קטגוריה:מערכות הפעלה מבית מיקרוסופט
מגאס

מגאס (ברוסית: Магас) היא עיר הבירה של רפובליקת אינגושטיה שבדרום הפדרציה הרוסית. שוכנת על גדות נהר סונז'ה, יובל של נהר טרק, ומרוחקת כארבעה קילומטרים דרומית-מזרחית לנזראן.

העיר נוסדה בשנת 1995, ובשנת 2002 החליפה את נזראן כבירת הרפובליקה. מגאס היא הבירה הקטנה ברוסיה, בשנת 2014 התגוררו בעיר 4,756 תושבים.

== תולדות העיר ==
עד לשנת 1992 הייתה אינגושטיה חלק מהרפובליקה הסובייטית הסוציאלית האוטונומית צ'צ'נו-אינגוש. לאחר נפילת ברית המועצות הפכה אינגושטיה לרפובליקה עצמאית שבירתה הייתה נזראן. בנזראן לא היו מבני ממשל, ומשרדי הממשלה שכנו בבתי ספר ובתי מלון.

בשנת 1995 הורה נשיא הרפובליקה; רוסלאן אושב, על הקמת בירה חדשה לרפובליקה. בשנת 2000, חמש שנים לאחר מכן, קיבלה מגאס מעמד של עיר. בשנת 2002 הושלמה העברת משרדי הממשל למגאס והיא הפכה לבירת הרפובליקה. על פי מפקד האוכלוסין שנערך בשנת 2002, התגוררו בעיר 275 תושבים בלבד.

== קישורים חיצוניים ==

* 

קטגוריה:קווקז: יישובים
קטגוריה:אינגושטיה: ערים
קטגוריה:ערי בירה של יחידות מנהליות
קטגוריה:רפובליקות של רוסיה: ערי בירה
קטגוריה:יישובים שהוקמו ב-1995
נזראן

נזראן (ברוסית: Назрань; באינגושית: Наьсара) היא עיר ברפובליקת אינגושטיה שבדרום הפדרציה הרוסית.

העיר שימשה כבירת הרפובליקה בין השנים 1991–2002, אז הוחלפה בעיר מגאס שנבנתה במיוחד למטרה זו.

נזראן היא העיר המאוכלסת ביותר באינגושטיה; בשנת 2014 התגוררו בעיר 105,823 תושבים.

== ספורט ==
העיר מיוצגת בענף הכדורגל באמצעות מועדון הכדורגל אנגושט נזראן.

== ערים תאומות ==
לנזראן הסכם ערים תאומות עם:
* 

== קישורים חיצוניים ==

* 
 

קטגוריה:קווקז: יישובים
קטגוריה:אינגושטיה: ערים
קטגוריה:יישובים שהוקמו ב-1781
קודקס סרפיניאנוס

קודקס סרפיניאנוס (Codex Seraphinianus) היא אנציקלופדיה מאוירת של עולמות מדומיינים, שפורסמה בשנת 1981, על ידי לואיג'י סרפיני, אדריכל, מאייר ומעצב תעשייתי איטלקי. אורך הספר הוא כ-360 דפים והוא כתוב באלפבית בלתי מובן.

== אודות ==
הספר הוא מעיין אנציקלופדיה מצוירת, הכוללת איורים מוזרים של בעלי חיים, צמחייה, אנטומיה ומכונות, פרי דמיונו של המחבר. הקודקס לעיתים הוזכר כבעל מאפיינים דומים לכתב יד וויניץ', ולעבודותיהם של אמ.סי. אשר והירונימוס בוש.

האלפבית שבו הספר נכתב טרם פוענח, למרות שבלשנים שונים ניסו לנתח ולפצח את הצופן שבו הוא כתוב. בנוסף, לא ידוע כלל האם הכתב אכן יוצר מילים בעלות משמעות. הכתב נראה כמו שיטת אלפבית בעלת מראה מערבי, הכתובה משמאל לימין בשורה, בעלת אותיות גדולות ואותיות קטנות. חלק מהאותיות מופיעות רק בתחילת או בסוף מילים (סממן שמופיע בדרך כלל בשפות שמיות). שיטת המספור של הדפים פוענחה בנפרד על ידי אלן ושסלר ואיוון דרצ'נסקי.

בהרצאה שנתן סרפיני בשנת 2009, אמר שאין משמעות לכתב שבקודקס.

== תוכן ==
הספר מחולק ל-11 פרקים, המחולקים לשני חלקים, הראשון עוסק בעולם הטבע והשני באספקטים השונים של עולם האדם. הפרקים עוסקים בנושאים הבאים:

#עולם הצומח. כולל איורי פרחים משונים ועצים.
#עולם החי. כולל איורי חיות, כמו דומי סוס, היפופוטם וקרנף.
#יצורים דו-רגליים.
#מה שנראה כמו פיזיקה וכימיה.
#מכונות משונות ורכבים.
#נושאים הקשורים לאדם כמו ביולוגיה, מין וכו'.
#היסטוריה. כולל איורי בני אדם ודומי-אדם מפורסמים, כולל שנות לידה ופטירה, וכן סצינות היסטוריות בעלות חשיבות.
#היסטוריה של הכתב של הקודקס.
#אוכל, מנהגי אכילה ומזון.
#משחקים שונים, כולל משחקי קופסה ומשחקי קלפים, וכן ספורט אתלטי.
#ארכיטקטורה.

== ראו גם ==
* כתב יד וויניץ'

==קישורים חיצוניים==
* 
*[https://blog.kolesnik.info/pictures/files/Codex_Seraphinianus.pdf קודקס סרפיניאנוס] - הספר המלא

קטגוריה:אנציקלופדיות
קטגוריה:מערכות כתב לא מפוענחות המופיעות בכתב יד בודד
דרייאקהורן

דרייאקהורן (בגרמנית Dreieckhorn) הוא הר ברכס האלפים הברניים המתנשא לגובה של 3,811 מטר מעל פני הים, וממוקם בקנטון ואלה בשווייץ.

מאז שנת 2007 ההר הוא חלק מאתר המורשת העולמית יונגפראו-אלטש-ביטשהורן.

==גאוגרפיה==
דרייאקהורן ממוקם באזור יונגפראו-אלטש-ביטשהורן מעל הקונקורדיה פלאץ שבקרחון אלטש, מצפון להר אולמנהורן וממזרח להר זאטלהורן.

==קישורים חיצוניים==

* [http://www.hikr.org/dir/Dreieckhorn_1436/ דרייאקהורן באתר Hikr]

קטגוריה:האלפים הברניים
קטגוריה:יונגפראו-אלטש-ביטשהורן
קטגוריה:ואלה: הרים
פירוק שולסקי

באלגברה ליניארית פירוק שולסקי (לפעמים חולסקי או צ'ולסקי) על שם המתמטיקאי אנדרה-לואי שולסקי , אומר שלכל מטריצה <math>A</math> הרמיטית מוגדרת חיובית קיים פירוק למכפלה של מטריצה <math>L</math> משולשית תחתונה במטריצה הצמודה לה:

<math>A=LL^*</math>.

קיים אלגוריתם יציב ויעיל למציאת הפירוק .

הפירוק דומה לפירוק LU, אך כאשר ניתן להפעיל אותו (במידה ומדובר במטריצה הרמיטית מוגדרת חיובית) הוא יעיל יותר.

==לקריאה נוספת==
<div class="mw-content-ltr">
* Golub, Gene H.; Van Loan, Charles F. (2013), Matrix Computations (4th ed.), Johns Hopkins, .</div>

==קישורים חיצוניים==
* 

קטגוריה:אלגברה ליניארית
קטגוריה:פירוק מטריצות
שיטת זכרו

זִכְרוּ (קיצור של "זִכְרוּ תּוֹרַת מֹשֶׁה" מתוך ) היא שיטת לימוד הנהוגה בחלק ממוסדות הלימוד החרדיים, ליטאיים וחסידיים לבנים בישראל ובעולם. השיטה נוסדה על ידי הרב משה קלצקין, מחנך ומחבר הספרים בתחום החינוך, כגרסה מתונה של שיטת זילברמן. ב'חיידרים' של זכרו מתחילים בחומש בראשית ולומדים את חמשה חומשי תורה לפי סדר הפרשיות בשאיפה להגיע לידיעת החומש בעל פה. לאחר מכן לומדים נ"ך לפי הסדר, משניות, גמרא, והלכה.

השיטה נוסדה בשנות ה-80. השיטה קיבלה תמיכה מרבנים כגון הרב אהרון יהודה לייב שטיינמן, הרב חיים קניבסקי, הרב דוד חי אבוחצירא והרב צבי מאיר זילברברג.

== ראו גם ==
* שיטת זילברמן

== קישורים חיצוניים ==
* [http://shtieble.net/רכסים-תלמוד-תורה-דרכי-תורה-משנה-את-שמו/ רכסים: תלמוד תורה ‘דרכי תורה’ משנה את שמו ומצטרף לרשת מוסדות ‘זכרו תורת משה’] באתר שטיבל, ה'תשע"ג

== הערות שוליים ==

קטגוריה:ישראל: חינוך
קטגוריה:חינוך חרדי
קטגוריה:מצוות תלמוד תורה
לויקופניה

לוֹיְקוֹפֶּנְיָה (לפי מונחי האקדמיה ללשון העברית: מִעוּט כַּדּוּרִיּוֹת לְבָנוֹת או מִעוּט תָּאֵי דָּם לְבָנִים; בלועזית: Leukopenia) היא מדד מעבדתי המשקף ירידה בספירת תאי הדם הלבנים בדם אל מתחת לטווח התקין. מצב זה מעלה את הסיכון לזיהום בשל הירידה בתפקודה של מערכת החיסון.

נויטרופניה, תת-סוג של לויקופניה היא מצב הנגרם מירידה בייצור או מעלייה בהרס של נויטרופילים, תאי הדם הלבנים הנפוצים ביותר. יכולים להשתמש הן במונח לויקופניה והן במונח נויטרופניה לירידה בספירת נויטרופילים, המדד החשוב ביותר לזיהוי סיכון לזיהום.

== סיבות ==
=== מצבים רפואיים ===
ספירת תאי דם לבנים נמוכה יכולה להיגרם כתוצאה מזיהומים נגיפיים חריפים, כמו הצטננות או שפעת. בנוסף, היא יכולה להיגרם כתוצאה מכימותרפיה, הקרנות, מיילופיברוזיס ראשונית ואנמיה אפלסטית. גם איידס יכול להיות סיבה למיעוט תאים לבנים.

סיבות נוספות של ספירת תאי דם לבנים נמוכה הן זאבת, לימפומת הודג'קין, סוגים מסוימים של סרטן, טיפוס הבטן, מלריה, שחפת, קדחת דנגי, זיהומי ריקציה, הגדלה של הטחול, מחסור בחומצה פולית, פסיטקוסיס, אלח דם ומחלת ליים. קיימות סיבות רבות אחרות, כגון מחסר במינרלים מסוימים כמו נחושת או אבץ.

פסאודולויקופניה (Pseudoleukopenia) יכולה להתפתח בתחילתו של הזיהום. כדוריות הדם הלבנות (בעיקר נויטרופלים, כתגובה לפציעה ראשונית) מתחילות לנדוד לכיוון אתר הזיהום וניתן לראותן שם. הגירתן גורמת למח העצם לייצר עוד מהן כדי להילחם בזיהום וכדי להשלים את המחסור שנוצר בכדוריות הדם הלבנות. אולם כשנלקחת דגימת דם בתחילת הזיהום היא מכילה כמות נמוכה של תאי דם לבנים, ולכן מצב זה נקרא "פסאודלויקופניה".

=== תרופות ===
תרופות מסוימות יכולות להשפיע על המספר והתפקוד של תאי הדם הלבנים. תרופות אלו כוללות את קלוזאפין, תרופה אנטי-פסיכוטית עם תופעת לוואי נדירה שגורמת לחוסר מוחלט של כל הגרנלוציטים (נויטרופילים, בזופילים ואאוזינופילים), וכן דיפירון (אופטלגין) שלה תופעת לוואי דומה. בופרופיון, תרופה נוגדת דיכאון שגם משמשת לגמילה מעישון והתמכרות לסמים, יכולה לגרום ללויקופניה בשימוש לטווח ארוך. מינוציקלין היא אנטיביוטיקה שידועה כגורם ללויקפוניה. ישנם גם דיווחים על לויקופניה שנגרמת על ידי חומצה ולפרואית, תרופה המשמשת לאפילפסיה, הפרעה דו-קוטבית ומיגרנה. התרופה האנטי-אפילפטית למוטריג'ין נקשרה אף היא עם ספירת דם לבנה נמוכה.

תרופות אחרות נוספות שיכולות לגרום לתופעה זו הן תרופות שמדכאות את מערכת החיסון, כמו רפמיצין, טקרולימוס, ואחרות.

כימותרפיה שמטרתה הם תאים הגדלים במהירות, כמו גידולים, יכולה גם להשפיע על תאי דם לבנים משום שהם מתאפיינים בגידול מהיר במח העצם. תופעת לוואי שכיחה של טיפול בסרטן היא נויטרופניה, ירידה של כמות הנויטרופילים (סוג ספציפי של תאי דם לבנים).

==ראו גם==
* לויקוציטוזיס
==קישורים חיצוניים==
* 

קטגוריה:מחלות דם והפרעות במנגנון החיסון
ערן הירש

נבחרת ישראל בשחייה ליד [[הגדר הטובה, חורף 1989.
מימין למעלה - אירית אפרתי, רוית אלון, המאמן חנן גלעד. באמצע מימין - המנהל דוד סיבור, סהר אלוני, איריס קומן, מיכל אמין, רויטל וילנאי, תמי לוין, הדס פדה, עינת גבאי, אורת בש. למטה מימין - גלעד רפאלי, יואב ברוק, רזיאל רימר, אליאב טל, שגיא שטיגמן, שגב פורת, ערן הירש, ברק עטר וכרמל לויתן]]
ערן הירש (נולד בשנת 1970) הוא שחיין עבר, אלוף ישראל ושיאן ישראל בשחייה. בעל מדליית כסף מהמכביה השלוש עשרה (1989).

== ביוגרפיה ==
הירש גדל בחיפה. אביו, משה הירש, היה יו"ר אגודת מכבי חיפה ויו"ר איגוד השחייה בישראל עד למותו מהתקף לב בשנת 2002. הוא למד במגמת ביולוגיה בבית הספר הריאלי והתאמן בקבוצת מכבי חיפה בהדרכתם של נדב בטשא ועדי ולפמן.

===1985===
====המכביה ה-12====
בתחרויות השחייה לנוער של המכביה ה-12 שנערכו בבריכת השחייה של אוניברסיטת תל אביב ביולי 1985 זכה הירש במדליית זהב במשחה ל-200 מטר חופשי בתוצאה של 2:02.8 דקות.

באליפות ישראל בשחייה שנערכה בווינגייט בסוף חודש אוגוסט אותה שנה זכה הירש במדליית ארד, במשחה ל-1500 מטר חופשי, אחרי שגב פורת מהפועל גליל עליון (16:09.49 דקות), ויוחאי ליפשיץ מהפועל עמק יזרעאל (16:30.96 דקות).

===1986===
באליפות ישראל בשחייה שנערכה בווינגייט באוגוסט 1986 זכה הירש בשתי מדליות כסף אישיות, במשחה ל-400 מטר חופשי בתוצאה של 4:10.15 דקות, אחרי יוחאי ליפשיץ (4:08.82 דקות) ולפני זוהר וייס מהפועל בני שמעון (4:10.97 דקות) ובמשחה ל-1500 מטר חופשי בתוצאה של 16:55.53 דקות, אחרי ליפשיץ (16:31.73 דקות) ולפני רז דר מהפועל הוד השרון בית ברל (17:19.04 דקות).

===1987===
בתחרות שמונה האומות שנערכה באנטוורפן, בלגיה ביולי 1987 זכה הירש במדליית כסף, במשחה שליחים 4x200 מטר חופשי ביחד עם שגב פורת, שגיא שטיגמן ואייל שטיגמן בתוצאה של 7:54.21 דקות. נוסף לכך, הוא קבע במשחה ל-400 מטר חופשי תוצאה של 4:12.45 דקות וסיים במקום שישי במשחה ל-1500 מטר חופשי בתוצאה של 17:00.20 דקות.

באליפות ישראל שנערכה בווינגייט בסוף אוגוסט אותה שנה הוא זכה בשתי מדליות אישיות, כסף וארד. מדליית כסף, במשחה ל-400 מטר חופשי בתוצאה של 4:07.27 דקות, אחרי שגב פורת (4:02.81 דקות) ולפני ברק עטר מהפועל בני שמעון (4:11.06 דקות) ומדליית ארד, במשחה ל-200 מטר חופשי בתוצאה של 1:57.29 דקות, אחרי שגב פורת (1:55.27 דקות) וזוהר וייס (1:56.91 דקות).

===1989===
בתחרות השחייה של המכביה ה-13 שנערכה ביולי 1989 בבריכת השחייה באוניברסיטת תל אביב זכה הירש במדליית כסף, במשחה שליחים 4x200 מטר חופשי, ביחד עם יואב ברוק, שגב פורת ורז דר בשיא ישראלי חדש של 9:39.99 דקות. נוסף לכך, הוא סיים במקום רביעי במשחה ל-400 מטר חופשי בתוצאה של 4:04.75 דקות ובמקום שישי במשחה ל-200 מטר חופשי בתוצאה של 1:55.59 דקות.

===1991===
באליפות ישראל שנערכה ביולי 1991 הוא זכה במדליית כסף במשחה ל-200 מטר חופשי בתוצאה של 1:55.22 דקות, אחרי יואב ברוק (1:54.51 דקות) ולפני רז דר (1:57.67 דקות).

== חייו האישיים ==
כיום הירש נשוי ומתגורר בארצות הברית.

==הערות שוליים==

קטגוריה:אלופי ישראל בשחייה
קטגוריה:שיאני ישראל בשחייה
קטגוריה:שחייני חופשי ישראלים
קטגוריה:בוגרי בית הספר הריאלי
קטגוריה:מהגרים מישראל לארצות הברית
קטגוריה:ישראלים שנולדו ב-1970
נויטרופניה

נויטרופניה (Neutropenia) היא הפרעה גרנולוציטית המאופיינת במספר נמוך באופן חריג של נויטרופילים. הנויטרופילים מהווים בדרך כלל כ-60%-70% מתאי הדם הלבנים ומשמשים כההגנה העיקרית של הגוף נגד זיהומים, וזאת על ידי השמדת החיידקים בדם. לפיכך, חולים בנויטרופניה רגישים יותר לזיהומים כתוצאה מחיידקים, וללא טיפול רפואי מיידי מצבם עלול להפוך לסכנת חיים (אלח דם נויטרופני).

נויטרופניה יכולה להיות אקוטית או כרונית, בהתאם למשך המחלה. המחלה תחשב כרונית אם היא נמשכת למעלה משלושה חודשים. לעיתים משתמשים במונח לויקופניה - מצב בו קיימת רמה נמוכה של תאי דם לבנים דם, אך נויטרופניה נחשבת לתת-סוג של לויקופניה.

הגורמים לנויטרופניה נחלקות לשניים: כאלה שגורמים להרס של התאים בגוף וכאלה שגורמים לירידה בייצור של תאים במח העצם. הטיפול תלוי בגורם, ומושם דגש על המניעה וטיפול בזיהום. 

==סיווג==
מסווגים את הנויטרופניה לשלושה סוגים:

*נויטרופניה קלה (1000 ≤ ANC < 1500) - סיכון קל לזיהום.
*נויטרופניה מתונה (500 ≤ ANC <1000) - סיכון מתון לזיהום.
*נויטרופניה חמורה (ANC <500) - סיכון חמור לזיהום.

רמת הסיכון קשורה גם לאורך זמן המחלה. למשל, תיתכן נוטרופניה קלה שתגרום לזיהום, כיוון שנמשכה זמן רב, או נויטרופניה חמורה שהסתיימה ללא זיהום, משום שהיא נמשכה זמן קצר, לדוגמה - לאחר כימותרפיה.

==סימנים וסימפטומים==
אין סימפטומים מבחינים לנויטרופניה לפני שמתפתחים זיהומים. לפיכך, הנויטרופניה מתגלה בדרך כלל רק לאחר שהמטופל פיתח זיהומים חמורים או אלח דם. ייתכן שלא תיווצר מוגלה, משום שייצורה דורש ייצור של גרנולוציטים נויטרופילים.

תסמינים שכיחים של נויטרופניה כוללים חום וזיהומים תכופים. זיהומים אלו יכולים לגרום לכיבים בפה, שלשול, תחושת צריבה בעת מתן שתן, אדמומיות יוצאת דופן, כאב או נפיחות סביב פצע וכאב גרון.

==אבחון==
רמה נמוכה של נויטרופילים מאובחנת על ידי ספירת דם היקפית. כאשר אין אבחנה ברורה או שנחשדות סיבות אחרות, ניתן לבצע ביופסיה של מח העצם.

בדיקות אחרות שייתכן שיבוצעו: ספירת נויטרופילים שסידורית במקרה וחושדים בנויטרופניה מחזורית. בדיקות לנוגדני אנטינויטרופילים, בדיקות לנוגדנים לזאבת, וכן בדיקות של ויטמין B<sub>12</sub> ולחומצה פולית.

==גורמים==
===הפחתה בייצור נויטרופילים===
*אנמיה אפלסטית, עקב תרופות או רעלים.
*גרורות, לימפומה, לויקמיה.
*כימותרפיה.
*הקרנות.

===ייצור לא תקין של גרנולוציטים===
*אנמיה מגלובלסטית.

===עליה בהרס נויטרופילים===
*היפרספלניזם.
*נויטרופניה המושרית על ידי תרופות.
*מחלות וירליות (הפטיטיס, מונונוקלאוזיס).
*מחלות אימוניות (לופוס).
*זיהומים בקטריאליים.

==טיפול==
הטיפול בנויטרופניה תלוי בסיבה שגמרה למצב זה. אם תרופות גרמו לנויטרופניה, יש להפסיק את מתן תרופות אלו, אם ניתן. טיפול בגידולים עלול להחריף נויטרופניה, אך עם התאוששות מח העצם הטיפול יכול לשפר את הנויטרופניה. במידה וההפרעה היא אימונולוגית ניתן לטפל בקורטיקוסטרואידים. שימוש בפקטורי גדילה (כמו GM-CSF) יכול לעזור להעלאת קצב הייצור אם הבעיה הייתה בהפחתת קצב הייצור. ייתכן ויהיה צורך בהפסקה או הפחתה מינון הכימותרפיה או ההקרנות במידה והן הסיבה לנויטרופניה. אך במידה ומדובר בטיפול שמטרתו ריפוי, ניתן לתת פקטורי גדילה ובכך לאזן את הנויטרופניה כדי לאפשר להשלים את הטיפול המתוכנן.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מחלות דם והפרעות במנגנון החיסון
דוד קליין (שחיין)

דוד קליין (נולד בשנת 1968) הוא שחיין עבר, אלוף ישראל בשחייה.

== ביוגרפיה ==
קליין נולד בארצות הברית וגדל בקיבוץ בית העמק. הוא התאמן בקבוצת הפועל נהריה בהדרכתו של רובי שלו.

===1984===
בתחרות שחייה (בריכת 25 מטר) שנערכה בבון שבגרמניה המערבית (אותה העת) באפריל 1984 זכה קליין במדליית זהב במשחה ל-200 מטר פרפר בשיא ישראלי חדש לגילאי 16 של 2:07.80 דקות. הוא קבע גם במשחה ל-100 מטר פרפר שיא ישראלי חדש לגילאי 16 בתוצאה של 59.80 שניות. בתחרות שחייה שנערכה בפינלנד ביולי אותה שנה הוא זכה ב-3 מדליות, 2 זהב ו-1 ארד. מדליות זהב, במשחה ל-100 מטר פרפר בשיא לגילאי 16 חדש של 1:00.24 דקות ומבשחה ל-200 מטר פרפר בתוצאה של 2:11.22 דקות ומדליית ארד, במשחה ל-400 מטר מעורב אישי בתוצאה של 5:08.78 דקות. חודש וחצי לאחר מכן, באליפות ישראל בשחייה שנערכה בווינגייט באוגוסט אותה שנה הוא סיים במקום רביעי במשחה ל-200 מטר פרפר בשיא ישראלי חדש לגילאי 16 של 2:10.52 דקות.

===1985===
====אלוף ישראל====
באליפות ישראל בשחייה שנערכה בווינגייט באוגוסט 1985 זכה קליין במדליית זהב במשחה ל-200 מטר פרפר בתוצאה של 2:06.73 דקות, לפני חן שכטר ממכבי תל אביב (2:11.43 דקות) ונדב שנל מהפועל גליל עליון (2:12.97 דקות).

===1986===
באליפות ישראל בשחייה (בריכת 25 מטר) שנערכה בנהריה בפברואר 1986 זכה קליין בשתי מדליות זהב, במשחה ל-100 מטר פרפר בתוצאה של 58.34 שניות לפני ערן גרומי ממכבי ירושלים שקבע שיא ישראלי חדש לגילאי 16 של 58.73 שניות ובמשחה ל-200 מטר פרפר בתוצאה של 2:06.49 דקות, לפני חן שכטר (2:12.30 דקות).

בתחרות שמונה האומות שנערכה באוניברסיטת תל אביב ביולי אותה שנה הוא זכה במדליית כסף במשחה ל-200 מטר פרפר.

==הערות שוליים==

קטגוריה:שחייני פרפר ישראלים
קטגוריה:אלופי ישראל בשחייה
קטגוריה:בית העמק: אישים
קטגוריה:ישראלים שנולדו ב-1968
Lunar Mission One

Lunar Mission One היה מיזם חללי בריטי פרטי, שמטרתו הנחתת חללית מחקר בלתי מאוישת על פני הירח, באזור הקוטב הדרומי שלו, וקידוח עמוק מתחת לפני הקרקע. המיזם הוכרז בנובמבר 2014 וגייס כספים באמצעות אתר מימון ההמונים קיקסטארטר. יו"ר החברה היה איאן טיילור, שר המדע והחלל שלעבר.

בדצמבר נסגר גיוס הכספים לאחר שהמיזם עבר את סכום היעד וגייס למעלה ממיליון דולר.

בשנת 2018 נדרשה החברה לשלם מס ערך מוסף על כספים שגייסה במסגרת מימון ההמונים, ותמורתם הובטח לתורמים לשלוח "קופסת זיכרון" - מעין כמוסת זמן אישית - אל הירח. החברה הפסידה במאבק משפטי נגד רשויות המס הבריטיות, ובעקבות זאת הודיעה בינואר 2019 על ביטול התוכנית והפסקת פעילות.

==מטרות מדעיות==
אזור הקוטב הדרומי של הירח נחקר לפרויקט זה באמצעות חישה מרחוק בלבד, על ידי מגוון חלליות מחקר בלתי מאוישות. הנחתת חללית מחקר על פני השטח שלו, וביצוע קידוח עמוק מתחת לפני השטח, יוכלו להעשיר באופן ניכר את הידע המדעי על הרכב הירח, על ההיסטוריה הגאולוגית שלו ועל היווצרותו, ואף להעמיק את הבנתנו אודות היווצרות מערכת השמש.

==הערות שוליים==

קטגוריה:תוכניות חלל
פטר פקאריק

פטר פקאריק (בסלובקית: Peter Pekarík; נולד ב-30 באוקטובר 1986) הוא כדורגלן סלובקי המשחק בהרטה ברלין ובנבחרת סלובקיה.

==קריירת מועדונים==
פקאריק התחיל את הקריירה שלו במחלקת הנוער של מ.ש.ק. ז'ילינה קבוצת עיר הולדתו. לאחר שסיים את גיל הנוער, הושאל לז.ט.ס. דובניצה על מנת לצבור דקות משחק. לאחר ששיחק 27 משחקים, חזר למ.ש.ק. ז'ילינה בקיץ . בעונת זכה עם המועדון באליפות.

בינואר חתם בוולפסבורג הגרמנית. ב-31 בינואר 2009 הוא ערך את הופעת הבכורה שלו בוולפסבורג בתיקו 1-1 נגד קלן. בסיום העונה זכה עם המועדון באליפות הראשונה בתולדותיו.

לאחר שאיבד את מקומו בהרכב של וולפסבורג, באוגוסט הושאל לקייסריספור עד לסיום העונה. לאחר סיום תקופת ההשאלה, פקאריק עבר להרטה ברלין.

==קריירה בינלאומית==
ב-10 בדצמבר 2006 הוא ערך את הופעת הבכורה שלו בנבחרת סלובקיה במשחק ידידות נגד . ב-6 ביוני 2009 הוא הבקיע את שער הבכורה שלו בנבחרת בניצחון 0–7 נגד במסגרת מוקדמות מונדיאל 2010. את הקמפיין עצמו, סלובקיה סיימה במקום הראשון בבית והעפילה לראשונה בתולדותיה למונדיאל 2010. פקאריק עצמו לקח חלק בטורניר, ועזר לנבחרת להגיע לשלב שמינית הגמר. נכלל בסגל נבחרת סלובקיה ביורו 2016, 2020 ו-2024.<ref></ref>

==תארים==
; ז'ילינה
*אליפות סלובקיה: 
*הסופר קאפ הסלובקי: 

; וולפסבורג
*אליפות גרמניה: 

==קישורים חיצוניים==

* [http://www.whoscored.com/Players/28800/ פרופיל השחקן] באתר WhoScored
==הערות שוליים==

קטגוריה:כדורגלנים סלובקים
קטגוריה:מגני כדורגל סלובקים
קטגוריה:ז'ילינה: כדורגלנים
קטגוריה:כדורגלני מ.ש.ק. ז'ילינה
קטגוריה:כדורגלני וולפסבורג
קטגוריה:כדורגלני קייסריספור
קטגוריה:כדורגלני הרטה ברלין
קטגוריה:כדורגלני נבחרת סלובקיה
קטגוריה:כדורגלני מונדיאל 2010
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים בטורקיה
קטגוריה:סלובקים שנולדו ב-1986
גביע דייוויס 1919

אתגר הטניס הבינלאומי 1919 (באנגלית: 1919 International Lawn Tennis Challenge) הייתה התחרות ה-14 במניין של מה שנודע היום כ"גביע דייוויס".

מחזיקי הגביע היו נציגי אוסטרלאסיה ובעקבות כך המשחקים חזרו לאוסטרליה. במהלך מלחמת העולם הראשונה התחרות לא נערכה. לתחרות נרשמו בריטניה, בלגיה, דרום אפריקה וצרפת. לאור כך משחקי הפלייאוף נערכו במסגרת חצי הגמר ומשחק הגמר בלבד.

משחק על התואר נערך ב-16-21 בינואר 1920 בסידני, אוסטרליה. המשחק הסתיים בניצחון של אוסטרליה עם תוצאה 1:4.

==משחקי פלייאוף==

==משחק על התואר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | אוסטרליה 4
! colspan="2" align="center" | סידני, אוסטרליה 16-21 בינואר 1920 דשא 
! colspan="4" align="center" | בריטניה 1
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
| || ג'יימס אנדרסון || 5 ||4||2 || || 
|-
| || אלג'רנון קינגסקוט ||7 ||6 ||6 || || 
|-bgcolor= #EAE3D8
! rowspan="2"| 2
| || ג'רלד פטרסון ||6 ||6 ||2||6 || 
|- bgcolor= #EAE3D8 
| || ארתור לוו ||4 ||3 ||6 ||3 || 
|-
! rowspan="2"| 3
| || נורמן ברוקס/ג'רלד פטרסון ||6 ||6||6 || || 
|- 
| || אלפרד בימיש/אלג'רנון קינגסקוט ||0 ||0 || 2|| || 
|-bgcolor= #EAE3D8
! rowspan="2"| 4
| ||ג'רלד פטרסון ||6 ||6||8 || || 
|- bgcolor= #EAE3D8 
| ||אלג'רנון קינגסקוט ||4 || 6 || 6 || || 
|-
! rowspan="2"| 5
| ||ג'יימס אנדרסון || 6 || 5 || 6 || 4 || 12
|- 
| || ארתור לוו ||4 ||7 || 3||6 || 10
|}

==קישורים חיצוניים==
* [http://www.daviscup.com/en/draws-results/tie/details.aspx?tieId=10000598 נתונים על התחרות]

קטגוריה:תחרויות טניס ב-1919
1919
1919
1919
1919
1919
1919
אוסמר שינדלר

אוסמר שינדלר (בגרמנית: Osmar Schindler; 21 בדצמבר 1867, בורקהארדטסרורף – 19 ביוני 1927, ואשביץ ליד דרזדן) היה צייר גרמני, חניך אקדמיית דרזדן לאמנות. יצירותיו נחשבות לתערובת של סגנונות האר נובו והאימפרסיוניזם.

בין תלמידיו נמנה הצייר והקריקטוריסט ג'ורג' גרוס.

==קישורים חיצוניים==

* 

== הערות שוליים ==

קטגוריה:ציירים גרמנים
קטגוריה:ציירי אר נובו
קטגוריה:ציירים אימפרסיוניסטים גרמנים
קטגוריה:גרמנים שנולדו ב-1867
קטגוריה:נפטרים ב-1927
מיאנמר במשחקים הפאראלימפיים

מיאנמר השתתפה לראשונה ב בטורונטו (1976) ומאז לקחה חלק במשחקים עוד חמש פעמים. עד 1988 התחרתה המשלחת תחת שמה הקודם של המדינה - בורמה. במשחקי החורף לא נטלה מיאנמר חלק מעולם.

משלחתה של המדינה זכתה ב-1976 וב-1984 בשבע מדליות פאראלימפיות, בהן שתי מדליות זהב, שלש מדליות כסף ושתי מדליות ארד - כולן באתלטיקה מהשנים בהן התחרתה תחת השם בורמה. 

==ראו גם==
* מיאנמר במשחקים האולימפיים
* מיאנמר במשחקים האולימפיים לנוער

==קישורים חיצוניים==
* [http://www.paralympic.org/npc/myanmar מיאנמר] באתר הוועד הפאראלימפי הבינלאומי

קטגוריה:מדינות במשחקים הפאראלימפיים
קטגוריה:מיאנמר: ספורט
קוריאה הצפונית במשחקים הפאראלימפיים

קוריאה הצפונית השתתפה לראשונה ב בלונדון (2012), כששלחה למשחקים ספורטאי יחיד. במשחקי החורף השתתפה קוריאה הצפונית לראונה ב אך נעדרה מהמשחקים הבאים ב-2022.

הספורטאי היחיד אותו שלחה קוריאה הצפונית למשחקים בלונדון (2012), ג'ו סונג רים, התחרה במשחה ל-50 מטרים בסגנון חופשי (קטגוריה S6) וסיים במקום האחרון במקצה המוקדם כשעצר את השעון על 47.87 שניות.

==ראו גם==
* קוריאה הצפונית במשחקים האולימפיים
* קוריאה הצפונית במשחקים האולימפיים לנוער

==קישורים חיצוניים==
* [http://www.paralympic.org/democratic-peoples-republic-korea קוריאה הצפונית] באתר הוועד הפאראלימפי הבינלאומי

==הערות שוליים==

קטגוריה:מדינות במשחקים הפאראלימפיים
קטגוריה:קוריאה הצפונית: ספורט
יהודה ניצן

יהודה ניצן (בלום) (17 בינואר 1923 - 4 ביוני 2005) היה מפקד בפלמ"ח וקצין צה"ל בדרגת אלוף-משנה, כיהן כיועץ הכספי לרמטכ"ל. לאחר שחרורו כיהן כמנכ"ל בנק המזרחי המאוחד וכמנכ"ל שטיחי קיסריה.

== חייו ==
ניצן נולד בשם יהודה בלום בעיר מנהיים שבגרמניה. עלה עם משפחתו לארץ ישראל ב-1935. היה פעיל בתנועת הנוער בני עקיבא ובאגודת הספורט אליצור.

ב-1942 התגייס לפלמ"ח ושירת במחלקה הדתית בפלוגה ה' בגן יבנה. בפלמ"ח זכה לכינוי "זכרוני". עבר קורס מפקדי כיתות וקורס מפקדי מחלקות ומונה למפקד המחלקה הדתית. ב-1945 הוטל עליו ועל מחלקתו להקים את היישוב בירייה. הוא פיקד על ההיאחזות עד למעצרם של חברי הקבוצה על ידי שלטונות המנדט הבריטי, הם הובלו למחנה המעצר כנען ולאחר מכן לכלא עכו, תוך שהם סופגים עינויים והתעללויות מהבריטים. במשפט שנערך להם באשמת אחזקת נשק נשא ניצן דברים בשם הנאשמים:

20 מאנשי היישוב ובהם ניצן נידונו ל-4 שנות מאסר, שניים נידונו לשתי שנות מאסר ושניים לשנת מאסר. הוא ריצה את המאסר בכלא עכו ובמגרש הרוסים. בתקופת מאסרו המשיך להנהיג את פקודיו. ביוני 1947, לאחר 15 חודשי מאסר, שוחררו ניצן ושאר האסירים לאחר חנינה שהתקבלה ממלך בריטניה. לאחר שחרורו מונה למזכיר מטה הפלמ"ח.

בצה"ל שירת כקצין השלישות של חטיבת גולני, כקצין השלישות של חזית הדרום תחת פיקודו של יגאל אלון, שימש ראש אכ"א/ארגון וממלא-מקום ראש אכ"א. בשנים 1961 עד 1964 כיהן כיועץ הכספי לרמטכ"ל וראש אגף תקציבים במשרד הביטחון. במלחמת ששת הימים נקרא לשירות מילואים וכיהן במשך מספר חודשים כעוזרו של שר הביטחון ומתאם הנושאים האזרחיים בשטחים המוחזקים. שירת במילואים כיו"ר ועדת משק לשעת חירום בפיקוד המרכז.

לאחר שחרורו משירות הקבע מונה לסמנכ"ל בחברת ההשקעות "ג.א.ס רסקו". ב-1968 מונה למנכ"ל בנק מזרחי וכיהן כמנכ"ל הראשון של בנק המזרחי המאוחד לאחד המיזוג עם בנק הפועל-המזרחי. כיהן בתפקיד עד דצמבר 1970. בשנים 1971 עד 1990 כיהן כיו"ר ומנכ"ל שטיחי קיסריה. היה יו"ר "צוות - ארגון גמלאי צה"ל".

ב-2005 נפטר לאחר שלקה בלבו במהלך כנס ותיקי הפלמ"ח. נקבר בבית העלמין קריית שאול. היה נשוי לקלרה ואב לשתי בנות.

==קישורים חיצוניים==
* 
* 
* 

==הערות שוליים==

קטגוריה:ישראלים ילידי גרמניה
קטגוריה:מנהלי בנק מזרחי טפחות
קטגוריה:יועצים כספיים לרמטכ"ל
קטגוריה:לוחמי הפלמ"ח
קטגוריה:מנכ"לים יוצאי שירות קבע בצה"ל
קטגוריה:ציונות דתית: אישים
קטגוריה:אישים הקבורים בבית הקברות קריית שאול
קטגוריה:בוגרי בני עקיבא
קטגוריה:אלופי-משנה בצה"ל
קטגוריה:ישראלים שנולדו ב-1923
קטגוריה:ישראלים שנפטרו ב-2005